Terwyl die konstitusionele hof se Nkandla-uitspraak vir Zuma-ondersteuners ’n swaar slag sal wees, is die hof se uitspraak vir ander ’n groot riem onder die hart. Die Openbare Beskermer se bevindings is ook bindend tensy dit deur ’n bevoegde hof tersyde gestel word. In bykans enige land sou Zuma se doppie nou geklink gewees het, maar dit is Zuma en die ANC wat ter sprake is.
Opsommend, hoewel dit nie in die uitspraak so uitgespel is nie, kan gesê word dat Zuma nie geskik is om as president te dien nie. Hy het immers ’n ampseed afgelê dat hy nie net die Grondwet sal gehoorsaam nie, maar die Grondwet sal beskerm. Die ANC se parlementêre koukus het skandes gemaak deur Zuma in staat te stel om nie net in die Nkandla-geval nie, maar ook elders met die Grondwet woer-woer te speel.
En dis nie sommer ’n so-so uitspraak nie. Die Grondwetkenner, prof. Pierre de Vos, het dit as briljant beskryf, terwyl ander ook meen dat die uitspraak so duidelik was dat dit nie ruimte vir vertolking laat nie.
Verder het die konstitusionele hof ook ’n tydraamwerk bepaal waarbinne Tesourie ’n bedrag moet bepaal wat Zuma moet terugbetaal, ’n bedrag wat die konstitusionele hof dan moet goedkeur, en dan is Zuma weer “op terme” om daardie bedrag uit sy eie sak te betaal.
As dit by die ANC kom, ongelukkig ja, hoewel sy posisie waarskynlik nou aansienlik verswak sal wees.
Maar dis die ANC – die party wat nie fout daarmee kon vind nie dat Zuma onlangs gesê het hy is eerstens lojaal teenoor die ANC, en dan teenoor die land. Nie net strydig met sy ampseed en die Grondwet nie, maar teen enige moontlike konvensie van veelpartydemokrasie.
Agter die skerms gaan meer verantwoordelike ringkoppe nou ook hul pogings verskerp om te kyk hoe Zuma uit die presidentsamp geweer kan word. Dis ’n proses, wat die insameling oor Gupta-inligting deur sekretaris-generaal Gwede Mantashe insluit, wat tyd gaan neem. Tyd wat die land nie het nie.
Al meer stemme gaan op dat Zuma ’n vrywaring van vervolging aangebied moet word in ruil vir ’n vrywillige onttrekking uit die politiek. Dit is egter nie ’n proses waaroor die ANC alleen kan besluit nie, en die instemming van alle politieke partye, burgerlike instellings en selfs individue moet gekry word om te voorkom dat iemand nie daardie ooreenkoms ook hof toe neem nie.
Die land se gewone burgers kan hulle vanaand ’n rustige nagrus gun in die wete dat die howe (nog nie) volledig deur die ANC gekaap is nie.
Ek vertrou nie die uitslag nie. En is seker dit is met Zuma se medewete bewerkstellig. Net om tydelik almal heuning om die mond te smeer. Ek vermoed dit is die rede dat daar 60 dae gegee word vir nog n bietjie gekonkel en dan sal n minimale bedrag opgelê word .
Hy wat buite-egtelik n kind verwek , in die hof moet staan vir bedrog, beskuldig word van omkopery en wie weet wat nog………..
Julle mos gese die ou dink SA is sy eie soos hoofman van die kraal. Hy mag maak en breek soos hy wil ons as onderdane moet ons smoele hou. Sielkundiges het n ander naam vir die siekte. En die meerderheid SA ly daaraan. Nou wat nou? Sy ou wat hy destyds in Kimberley gesalf het deur vir ondersteuners te vra ” Sal hy nie n goeie Prez wees nie” juis Julius Malema. Dan gaan die strooipoppe dans julle sal sien.
Langa het gesê daar is ook foto’s van vroue se geslagsdele gevind. “Dit is asof die man die hele proses gedokumenteer het.” Hy het gesê dit is nog nie duidelik of die vroue geleef het toe hul geslagsdele verwyder is nie.
Die polisie doen ’n beroep op mense wat slagoffers van die verdagte was of meer inligting het om met hulle in verbinding te tree. Die verdagte sal Maandag in die Bloemfonteinse landdroshof verskyn.